Skarotoji pušis

Skarotoji pušis (Pinus coulteri) – pušinių šeimai (Pinaceae) priklausanti spygliuočių medžių rūšis. Paplitusi Šiaurės Amerikos vakaruose: Kalifornijoje (JAV) ir Žemutinėje Kalifornijoje (Meksika).

Aukštis iki 24 m, kamieno skersmuo – iki 1 m. Laja plati, netaisyklinga. Žievė tamsiai pilka, ruda ar beveik juoda, giliai sueižėjusi, su netaisyklingais rumbais. Spygliai 15-30 cm ilgio, 2 mm storio, susitelkę po 3. Kankorėžiai cilindriški arba kiaušiniški 20-35 cm ilgio, su 3 cm ilgio žvyneliais, sunkiausi iš visų pušų. Sėklos 15-22 mm ilgio, su 25 mm ilgio skristukuhttp://www.conifers.org/pi/pin/coulteri.htm.

Mediena minkšta, trapi, todėl naudojama nebent malkoms. Auga 200–2300 m aukštyje, sausose, uolingose dirvose.

 Šaltiniai 

Kategorija:Pušiniai
Kategorija:Medžiai ir krūmai